armvectores/hy_wikipedia_2023 huggingface dataset:
Հասընի

Հասընի, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լեզվաըմպանային նյարդ

Լեզվաըմպանային նյարդ, (N. glosso-pharyngeus), գլխուղեղային 9-րդ զույգ նյարդը։ Երկարավուն ուղեղում ունի երեք կորիզ՝ զգացող, շարժիչ և պարասիմպաթիկ, որոնցից սկսվող նյարդաթելերը միանալով՝ կազմում են նյարդացողուն։ Լեզվաըմպանային նյարդի ճյուղերը նյարդավորում են ըմպանի մկանները, լեզվի, ճաշակելիքի պտկիկները, հարականջային թքագեղձը։ Լեզվաըմպանային նյարդի մի ճյուղը՝ սինուս նյարդը, տարածվում է կարոտիսյան զարկերակի բաժանման շրջանում և ղեկավարում արյան քիմիական կազմի փոփոխություններն ու արյան ճնշման տատանումները։


== Ծանոթագրություններ ==
Էստոնիան Օլիմպիական խաղերում

Էստոնիան առաջին անգամ Օլիմպիական խաղերին մասնակցել է 1920 թ., երբ այն անցկացվում էր Անտվերպեն քաղաքում։ 1940 թ. Էստոնիան միացավ Խորհրդային Միությանը, և էստոնացի մարզիկները 1952-1988 թթ. Օլիմպիական խաղերի ժամանակ հանդես էին գալիս Խորհրդային Միության հավաքականի կազմում։ 1980 թ. առագաստային սպորտի մրցությունները անցկացվեցին Տալլինում։ Խորհրդային Միության փլուզումից հետո 1991 թ. Էստոնիան անկախ հռչակվեց, իսկ մարզիկները Օլիմպիական խաղերի ժամանակ սկսեցին հանդես գալ Էստոնիայի հավաքականի կազմում։
Օլիմպիական խաղերում էստոնացի մարզիկները կարողացել են նվաճել 40 օլիմպիական մեդալ. 13 ոսկե, 11 արծաթե, 16 բրոնզե։ Մեդալների մեծ մասը նվաճվել է Ամառային Օլիմպիական խաղերի ժամանակ։ Ավելի շատ մեդալ էստոնացի մարզիկները կարողացել են նվաճել ըմբշամարտ և ծանրամարտ մրցաձևերում։


== Մեդալներ Ամառային Օլիմպիական խաղերում ==


== Էստոնիան Ձմեռային Օլիմպիական խաղերում ==


== Հղումներ ==
• Էստոնիայի մասնակցությունը Օլիմպիական խաղերին www.sports-reference.com կայքում Archived 2014-09-14 at the Wayback Machine.
• Էստոնիայի մասնակցությունը Օլիմպիական խաղերին www.olympic.org կայքում
Կոննոե (գյուղ, Խոլմ-Ժիրովսկի շրջան)

Կոննոե (ռուս.՝ Конное), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օցուկի (քաղաք)

Օցուկի, քաղաք Ճապոնիայում, գտնվում է Յամանասի պրեֆեկտուրայում։ Քաղաքի մակերեսը կազմում է 280,30 կմ², բնակչությունը կազմում է 25 980 մարդ (օգոստոսի 1 2014), բնակչության խտությունը 92,69․/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Յամանասի պրեֆեկտուրայում, Տյուբու տարածաշրջանում։ Նրա հետ սահմանակցում են Ուենոխարան, Ցուրուն, Կոսյուն, Ֆուեֆուկին, և Ֆուդզիկավագուտիկո ավանը և Կոսուգե գյուղը:


== Բնակչություն ==
Քաղաքի բնակչությունը կազմում է 25․980 մարդ (1 օգոստոս 2014), իսկ խտությունը - 92,69 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին։


== Խորհրդանիշ ==
Քաղաքի ծառը համարվում է Սակուրան, իսկ ծաղիկը Լիլիում աուրատրումը:


== Ծանոթագրություններ ==
Չիչերինո (Կրասնի Սուլինի շրջան)

Անվան այլ կիրառումների համար տե՛ս՝ Չիչերինո (այլ կիրառումներ)Չիչերինո (ռուս.՝ Чичерино), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կոմիսսարոբսկի գյուղական համայնքի կազմի մեջ։
Արսոնվալ

Արսոնվալ (ֆր.՝ Arsonval), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 338 մարդ, բնակչության խտությունը` 44.59 մարդ/կմ²։ Բնակավայրը զբաղեցնում է 7.58 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից` 80 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 60։ Ակտիվության ցուցանիշը կազմում է 72,1 %։ 155 աշխատունակ մարդկանցից աշխատել է 146 անձ (73 տղամարդ և 73 կին)։ Գործազուրկ են եղել 9 անձ (3 տղամարդ և 6 կին)։ 60 անաշխատունակներից 13-ը եղել են աշակերտներ կամ ուսանողներ, 35-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանի Աբալո

Դանիել «Դանի» Աբալո Պաուլոս (իսպ.՝ Daniel Abalo Paulos, սեպտեմբերի 29, 1987(1987-09-29), Վիլյագարսիա դե Արոսա, Pontevedra Province, Գալիսիա, Իսպանիա), իսպանացի «Դեպորտիվո Ալավես» ակումբի եզրային կիսապաշտպան։


== Ակումբային կարիերա ==


=== «Սելտիկ» ===
Ծնվելով Պոնտեվեդրա նահանգի Վիլյագարսիա դե Արոսա քաղաքում։ Նա սկսել է խաղալ տեղական «Սելտա» ակումբի երիտասարդական թիմում, իսկ հետո հայտնվել է «Սելտա Բ»-ում, որը այդ պահին հանդես էր գալիս իսպանական Սեկունդա Դիվիզիոն Բ-ում։ 2006 թվականի դեկտեմբերի 3-ին նա հիմնական կազմում պաշտոնապես նշել է իր նորամուտը, «Մալյորկայի» դեմ խաղի վերջին րոպեներին մտնելով փոխարինման, իսկ խաղն ավարտվել է ոչ ոքի՝ 2-2: 2009 թվականի վերջին նա 10 միլիոն եվրոյի դիմաց գալիսիյցիների հետ պայմանագիրը երկրաձագել է մինչև 2013 թվականը։
2008-2011 թվականներին Աբալոն Սեկունդայում «Սելտայի» հիմնական կազմի անբաժանելի մասն էր։ Միայն թե 2011-2012 մրցաշրջանում` 5 տարի անց, ակումբի Լա լիգա վերադառնալուց հետո նա խաղացել է ընդամենը 4 խաղ, հետո վարձավճարով տեղափոխվել է «Գիմնաստիկ» ակումբ և պորտուգալական «Բեյրա Մար»։


=== «Լուդոգորեց» ===
2013 թվականի հունիսի 26-ին Բուլղարիայի չեմպիոն «Լուդոգորեցը» Աբալոյի ազատ գործակալ դառնալուց անմիջապես հետո հայտարարել է նրա գնման մասին։ Տրանսֆերը կատարվեց հաջորդ օրը, երբ խաղացողը անցավ բուժազննություն և կնքել է երկամյա պայմանգիր։ Նա ստացել է 17 համարով մարզաշապիկը։
Աբալոն նոր թիմում նորամուտը նշեց հուլիսի 17-ին` ՈՒԵՖԱ Չեմպիոնների Լիգայի երկրորդ որակավորման փուլում, Բրատիսլավայի «Սլովանա» ակումբի դեմ խաղում, որն ավարտվեց 1-2 հաշվով կրած պարտությամբ։ Բուլղարիայի առաջնությունում դեբյուտն անցկացրել է 3 օր անց, «Լյուբիմեցի» դեմ խաղում, որում իր թիմը նորից 0-1 հաշվով զիջեց։ Հուլիսի 24-ին «Սլովանայի» դեմ պատասխան խաղում Աբալոն, դառնալով դուբլի հեղինակ, օգնեց իր թիմին հաղթել 3-0 հաշվով և դուրս գալ հաջորդ փուլ։


== Ձեռքբերումներ ==
 «Լուդոգորեց»Բուլղարիայի չեմպիոն՝ 2013-2014
Բուլղարիայի գավաթ՝ 2013-2014
Բուլղարիայի սուպերգավաթ՝ 2014


== Ծանոթագրություններ ==


== Արտաքին հղումներ ==
Պրոֆիլը Futbolme կայքում (Իսպաներեն)
Կենսագրությունը «Սելտայի» կայքում (Իսպաներեն)
Պրոֆիլը transfermarkt.com կայքում(անգլ.)
Խաղաղության կամուրջ (այլ կիրառումներ)

Խաղաղության կամուրջ անվանումը կարող է վերաբերել հետևյալին՝

Խաղաղության կամուրջ (Թբիլիսի)
Խաղաղության կամուրջ (Կալգարի)
Լա Ամպոլյա

Լա Ամպոլյա (իսպ.՝  La Ampolla, բասկ.՝ L'Ampolla, կատ.՝ L'Ampolla) մունիցիպալիտետ Իսպանիայում։ Գտնվում է Տառագոնա պրովինցիայում, Կատալոնիա ինքնավար համայքնի կազմում։ Տարածքը կազմում է 35.7 կմ²։ Բնակչությունը 3540 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Արտաքին հղումներ ==
http://www.ampolla.cat/P%E1gina(չաշխատող հղում)
http://www.ampolla.org/esp/index.asp Archived 2015-02-07 at the Wayback Machine.
http://www.idescat.cat/emex/?id=439060
Բլիժնեկոնստանտինովո

Բլիժնեկոնստանտինովո (ռուս.՝ Ближнеконстантиново), գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միացյալ նահանգների հանրապետություն

Միացյալ նահանգների հանրապետություն կամ Նիդերլանդների միացյալ նահանգներ, երբեմն պարզապես՝ Միացյալ նահանգներ կամ Հոլանդական հանրապետություն, միջնադարյան դաշնային հանրապետություն, որը հիմնադրվել է 1581 թվականին՝ Ցածրահողերում հոլանդական ինքնահռչակ պետության ստեղծման և Իսպանական կայսրության դեմ հաջող պայքարի արդյունքում։ Գոյություն է ունեցել մինչև 1795 թվականը՝ Բատավյան հեղափոխության արդյունքում Միացյալ պրովիցիաների հանրապետության անկումն ու Ֆրանսիայի գերիշխանության ընդունումը։
Միացյալ նահանգների հանրապետությունը Ցածրահողերի տարածքում ձևավորված առաջին լիովին անկախ հոլանդական ազգային պետությունն է, որի գոյության ժամանակահատվածը Նիդերլանդների պատմության մեջ հայտնի է որպես ոսկեդարի՝ թռիչքային զարգացման և նվաճումների շրջան։
Մոտ 1,5 միլիոն բնակչութուն ունեցող փոքր հանրապետությունը կարճ ժամանակահատվածում վերածվում է «առտրային հսկայի»՝ դառնալով համաշխարհային առևտրային գերտերություններից մեկը։ Եվրոպայից դուրս նոր տարածքների նվաճմամբ ձևավորվում է Նիդերլանդական գաղութային կայսրությունը, որն իր ռազմական ներուժով մրցունակ էր այնպիսի տերությունների հետ, ինչպիսիք էին Իսպանական և Բրիտանական կայսրությունները։ Միացյալ նահանգների դրոշի ներքո են ձևավորվել Հոլանդական արևելահնդկական և արևմտահնդկական ընկերությունները։
Հոլանդական հանրապետությունը հանդիսացել է ժամանակաշրջանի առաջադիմական պետություններից մեկը, որը ունենալով ռազմաքաղաքական մեծ ներուժ (մասնավորապես, տարածաշրջանում ամենահզոր ռազմածովային նավատորմերից մեկը), խրախուսել է արվեստն ու գիտությունը, պաշտպանել կրոնական հանդուրժողականությունն ու անհատների մտքի ազատությունը։ 17-րդ դարի Հոլանդիայում են ստեղծագործել ականավոր նկարիչներ Ռեմբրանդ վան Ռեյնը, Յան Վերմեերը, գործունեություն ծավալել գիտնականներ Հուգո Գրոտիոսը և Անտոնի վան Լևենհուկը։


== Տես նաև ==
Նիդերլանդական ոսկեդար
Հոլանդական արևելահնդկական ընկերություն


== Ծանոթագրություններ ==
Էդուարդո Ռիպոլ Պերեյո

Էդուարդո Ռիպոլ Պերեյո (իսպ.՝ Eduardo Ripoll Perelló, մայիսի 23, 1923(1923-05-23), Տառագոնա, Տեռագոնես - մարտի 28, 2006(2006-03-28), Բարսելոնա, Իսպանիա), իսպանացի հնագետ, հնէաբան։


== Կենսագրություն ==
1950-1951 թվականներին սովորել է Փարիզի հնէաբանության ինստիտուտում, 1956 թվականին Բարսելոնայի համալսարանում ստացել է դոկտորի աստիճան։ 1947-1952 թվականներին եղել է Բարսելոնայի հնագիտական թանգարանի համադրող-օգնական, 1961-1980 թվականներին համադրող, այնուհետև՝ տնօրեն։ Հետագայում ղեկավարել է կատալոնյան մեկ այլ թանգարան՝ Ամպուրիասի մենագրությունների թանգարանը։ 1981-1986 թվականներին եղել է Մադրիդի Ազգային հնագիտական թանգարանի տնօրենը։


== Աշխատություններ ==
Miscelánea en homenaje al Abate Henri Breuil (1964 և 1965)
El paleolítico medio en Cataluña, con H. de Lumley (1965)
La cueva de las Monedas de Puente Viesgo (Santander) (1972)
Ripoll Perelló, Eduardo (197?). Guía:Las cuevas del Monte del Castillo. Patronato de las Cuevas Prehistóricas
Miscelánea Arqueológica. XXV aniversario de los Cursos de Prehistoria y Arqueología de Ampurias (1974), con M. Llongueras
Olèrdola: història de la ciutat i guia del conjunt monumental i Museu monogràfic (1977)
Els orígens de la ciutat romana d'Empúries (1978)
Sobre els orígens i significat de l'art paleolític (1981)
Els grecs a Catalunya (1983)
Ripoll Perelló, Eduardo (1994). El Abate Henri Breuil (1877–1961). Madrid: Universidad Nacional de Educación a Distancia. ISBN 84-362-3084-1.
El arte de los cazadores paleolíticos (2002)


== Ծանոթագրություններ ==
(4940) Պոլենով

(4940) Պոլենով (անգլ.՝ Polenov), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 18-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,106915 ա. մ., առավելագույնը մոտենում է 2,5777 ա. մ. հեռավորության վրա և հեռանում 3,6361 ա. մ.։ Արեգակի շուրջ մեկ ամբողջական պտույտ է կատարում 2000,29 երկրային օրվա ընթացքում, իր ուղեծրով շարժվելով միջինում 0,179974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4940) Պոլենով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրականություն և կյանք

«Գրականություն և կյանք», շաբաթաթերթ; Լույս է տեսել 1908-1909 թվականներին, Թիֆլիսում։ Խմբագիր-հրապաարակիչ՝ Գ․ Բալասանյան։ Լուսաբանելով հայ կյանքի իրադարձությունները՝ հանդեսն անդրադարձել է Հայաստանի ազատագրման տեսակետներին, հարցի լուծումը տեսել սեփական մշակույթի ն կրթության զարգացման մեջ։ Գրական բաժնում տպագրել է գեղարվեստական գործեր, գրախոսականներ, մատենագրական հոդվածներ, նմուշներ վրացական գրականությունից, գրողների հոբելյաններին նվիրված նյութեր։ Հանդես է եկել արևելահայ և արևմտահայ գրականությունների միջև արհեստակաև անջրպետի ստեղծման դեմ։ Պարբերաբար հրատարակել է ժամանակի մամուլի տեսություն։ 1910 թվականին լույս է տևսել «Գրականություն և կյանք»-ի բացառիկ համար Ե․ Դավթյանի խմբագրությամբ՝ նվիրված Գ․ Բալասանյանի հոբելյանին։
Ուզ

Ուզ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ալֆրեդ Յաել

Ալֆրեդ Յաել (գերմ.՝ Alfred Jaell, մարտի 5, 1832(1832-03-05), Տրիեստ, Ավստրիական կայսրություն - փետրվարի 27, 1882(1882-02-27), Փարիզ), ավստրիացի երաժիշտ, դաշնակահար և ջութակահար, կոմպոզիտոր, մանկավարժ։


== Կենսագրություն ==
Երաժշտության առաջին դասերը ստացել է հորից; Հետագայում դարձել է Կառլ Չեռնիի աշակերտը։ 11 տարեկանում առաջին անգամ ելույթ է ունեցել Վենետիկի Սան Բենեդետտո թատրոնի բեմում։
1843 թվականից Վիեննայում դասեր է ստացել Մոշելեց Իգնացից։ 1845-1846 թվականներին ապրել Է Բրյուսելում, ապա Փարիզում։ Ըստ մեկ աղբյուրի՝ նա եղել է Շոպենի աշակերտը։
Ալֆրեդ Յաել նախաձեռնել է մեծ համերգային շրջագայություն Իտալիայում, Ֆրանսիայում, Ամերիկայում, նրա շրջագայությունն այնքան հաջող են եղել, որ նա ԱՄՆ-ում մնացել է երեք տարի (1851-1854)։

Ալֆրեդ Յաելը նորամուտը կատարել է Նյու Յորքում՝ 1851 թվականի նոյեմբերին։ Ավելի ուշ համերգով հանդես է եկել Գերմանիայում, Լեհաստանում։ Հեղինակ է ավելի քան 200 ստեղծագործության։ Նրա հայտնի ուսանողներից է եղել Բենջամին Ջոնսոն Լանգը։
Ալֆրեդ Ջաելը հանկարծամահ է եղել Փարիզում, 1882 թվականին, ընդամենը 49 տարեկան հասակում։


== Ծանոթագրություններ ==


== Արտաքին հղումներ ==
Jaëll, Alfred(գերմ.)
Jaëll, Marie Marie-Christine geb. Trautmann
Մազուրովկա (գյուղ, Տուլչինի շրջան)

Անվան այլ կիրառումների համար տե՛ս՝ ՄազուրովկաՄազուրովկա (ուկրաիներեն՝ Мазурівка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1959 թվականին։
2001 թվականի տվյալներով Մազուրովկա գյուղում բնակվում էր 2 010 մարդ։ Բնակավայրը զբաղեցնում է 1989 կմ² տարածք։ Բնակչության խտությունը կազմում էր 1010,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոյեմբերի 10

Նոյեմբերի 10, տարվա 314-րդ (նահանջ տարիներին՝ 315-րդ) օրն է։

Տարվա ավարտին մնում է 51 օր։


== Դեպքեր ==
1928 - Ատլանտյան օվկիանոսում Բուենոս Այրեսից Նյու Յորք թռչող օդանավի կործանումից զոհվում է 159 մարդ
1961 - Ստալինգրադի անունը դառնում է Վոլգոգրադ
1975 - ՄԱԿ-ի գլխավոր ասամբլեան ընդունում է սիոնիզմը ռասիզմին հավասարեցնող բանաձև
1954՝ ԱՄՆ Վիրջինիա նահանգի Արլինգտոն քաղաքում բացվել է ԱՄՆ ծովային հետևակի կորպուսի հուշահամալիրը։
2020  թվականի նոյեմբերի 10-ին ստորագրվել է «Արցախում հրադադարի մասին համաձայնագիրը (կապիտուլացիայի համաձայնագիրը)։ ՀՀ վարչապետ Նիկոլ Փաշինյանը հայտարարել է, որ Ադրբեջանի նախագահ Իլհամ Ալիևի և Ռուսաստանի նախագահ Վլադիմիր Պուտինի հետ հայտարարություն է ստորագրել Արցախում ընթացող պատերազմը ժամը 01.00-ից դադարեցնելու մասին


== Ծնունդներ ==
2007 - Անի Պողոսյան Ani Poghosyan Ծագումով ՀԱՅ հայրենասեր կամավոր1483 - Մարտին Լյութեր, գերմանացի աստվածաբան, վանական և եկեղեցու բարեփոխիչ, հիմնադրել է Բողոքականությունը (մ. 1546)
1668 - Ֆրանսուա Կուպերեն François Couperin ֆրանսիացի կոմպոզիտոր (մ. 1773)
1697 - Ուիլյամ Հոգարտ, անգլիացի նկարիչ, գրաֆիկ, գրքի ձևավորող, արվեստի տեսաբան (մ. 1764 )
1728 - Օլիվեր Գոլդսմիթ Oliver Goldsmith իրլանդա-անգլիացի գրող, բանաստեղծ և թատերագիր
1759 - Ֆրիդրիխ Շիլլեր Johann Christoph Friedrich von Schiller գերմանացի բանաստեղծ
1801 - Վլադիմիր Դալ Владимир Иванович Даль ռուս լեզվաբան
1859 - Թեոֆիլ Ալեքսանդր Ստեյնլեն,ֆրանսիացի նկարիչ
1862 - Մայրոնիս Maironis լիթվանացի բանաստեղծ և դրամատուրգ
1881 - Արսեն Ամիրյան, , հայ հեղափոխական, լրագրող, հրապարակախոս, Բաքվի 26 կոմիսարներից մեկը (մ. 1918)
1888 - Անդրեյ Տուպոլև Андрей Николаевич Туполев խորհրդային ավիակոնստրուկտոր
1895 - Տերենտի Մալցև Терентий Семенович Мальцев խորհրդային սելեկցիոներ
1898 - Վալերի Կիրպոտին Валерий Яковлевич Кирпотин խորհրդային գրականագետ
1901 - Գևորգ Գոյան (Տեր-Նիկողոսյան) հայ սովետական թատերագետ
1919 - Միխայիլ Կալաշնիկով Михаил Тимофеевич Калашников խորհրդային հրազենի կոնստրուկտոր
1928 - Էնիո Մորիկոնե Ennio Morricone իտալացի կոմպոզիտոր և դիրիժոր
1929 - Ռուբեն Ադալյան, հայ նկարիչ
1937 - Էդուարդ Զոհրաբյան, հայ արձակագիր, բանաստեղծ, թարգմանիչ։
1947 - Ատոմ Մուրադյան, հայ ֆիզիկոս
1960 - Նեյլ Գեյման Neil Gaiman անգլիացի գրող
Արցախի պատերազմի մասնակիցներ՝
1966 - Կամո Ալավերդյան
1960- Ռազմիկ Վասիլյան, արցախյան ազատամարտի հերոս, Հ.Ա.Բ.ռազմական կառույցի հիմնադիր և գլխավոր հրամանատար, հայոց բանակի կազմավորողներից:
1975 - Թինա Կանդելակի ռուսաստանցի հեռուստահաղորդավարուհի
1982 - Ռութ Լորենսո Ruth Lorenzo իսպանացի երգչուհի և երգահան
1992 - Ուիլֆրիդ Զահա Wilfried Zaha իվուարյան ծագումով անգլիացի ֆուտբոլիստ


== Մահեր ==
1838՝ ուկրաինացի գրող Իվան Կոտլյարևսկի
1842՝ ռուս բանաստեղծ Ալեքսեյ Կոլցով
1938 - Թուրքիայի հանրապետության հիմնադիր Մուստաֆա Քեմալ Աթաթուրք
1979՝ հայազգի խորհրդային սելեկցիոներ անասնաբույծ Ալեքսանդր Մանուչարյան
1982 - Լեոնիդ Բրեժնև Խորհրդային Միության կոմունիստական ղեկավարը
Արցախի պատերազմում զոհվածներ՝
* 1994 - Գարիկ Առուշանյան
2007՝ ամերիկացի դերասանուհի Լորեյն Դեյ


== Տոներ ==
Երիտասարդության համաշխարհային օր
Հաշվապահների միջազգային օր
Հերոսների օր Hari Pahlawan՝
Ինդոնեզիա
Աթաթյուրքի հիշատակի օր՝
Թուրքիա


== Ծանոթագրություններ ==
Հոհենբուրգ

Հոհենբուրգ (գերմ.՝ Hohenburg), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 1626 մարդ (ըստ 2010 թվականի դեկտեմբերի 31-ի)։ Տարածքը 39,29 կմ² է։ Պաշտոնական կոդ՝ 09 3 71 129։


== Ծանոթագրություններ ==


== Արտաքին հղումներ ==
Պաշտոնական էջ
Զեդա Էրգե

Զեդա Էրգե (վրաց.՝ ზედა ერგე), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1276 մարդ։


== Ծանոթագրություններ ==
Կաստիլիոնե ա Կազաուրիա

Կաստիլիոնե ա Կազաուրիա  (իտալերեն՝ Castiglione a Casauria), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 877 մարդ, բնակչության խտությունը կազմում է 56 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 65020, հեռախոսային կոդ՝ 085:
Կոմունայի տոնը նշվում է ամեն տարվա մայիսի 17-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ասիայի տիրակալ

Ասիայի տիրակալ (հուն․՝ Κύριος της Ασίας), միապետական տիտղոս, որը տրվել է Մակեդոնական կայսրության հիմնադիր Ալեքսանդր Մակեդոնացուն՝ մ․թ․ա․ 331 թվականի հոկտեմբերի 1-ին տեղի ունեցած Գավգամելայի ճակատամարտում Դարեհ Կոդոմանոսի գլխավորած աքեմենյան բանակի ջախջախումից հետո։ Մինչ այդ, արևելյան աշխարհակալ միապետները հորջորջվում էին «հզոր արքա», «մեծ արքա» կամ եզակի դեպքերում «արքայից արքա» պատվավոր տիտղոսներով։ Ալեքսանդր Մակեդոնացին իր կառավարման ժամանակահատվածում (մ․թ․ա․ 336-323 թվականներ) հորջորջվում է նաև «Մակեդոնիայի արքա» և «Եգիպտոսի փարավոն» տիտղոսներով։  Մերձավոր Արևելքի անապատներում բնակվող արաբների դեմ նախատեսվող արշավանքի սկսվելուց հինգ օր առաջ Ալեքսանդր Մակեդոնացին ծանր հիվանդանում է։ Հիվանդությունն արագորեն տարածվում է և արդեն հունիսի 7-ին աշխարհակալ արքան չէր կարողանում ոչ մի բառ արտաբերել։ Տասն օրվա ընթացքում կատաղի համաճարակը «աշխարհի կեսի տիրակալին» զրկում է կյանքից։ Անժառանգ Ալեքսանդրը մահանում է մ․թ․ա․ 323-ի հունիսի 13-ին իր ընդարձակ երկրի նոր քաղաքամայր Բաբելոնում՝ ընդամենը 32 տարեկան հասակում։
Նրա մահվանից հետո վերջինիս ընտանիքի անդամների և զինակիցների միջև բռնկվում է երկարատև պայքար իշխանության համար, որը հայտնի է դառնում Դիադոքսների պատերազմ անվանումով։ Պատերազմի ավարտից հետո «Ասիայի տիրակալ» տիտղոսը փոխանցվում է իր իրավահաջորդներին՝ Անտիգոնեսների արքայատոհմի հույն արքաներին, Սելևկոսին և հելլենիստական Եգիպտոսի սատրապ Պտղոմեոսին։
Ավելի ուշ «Ասիայի տիրակալ» տիտղոսը ստանձնում է նաև աշխարհակալ արքայի որդին՝ Ալեքսանդր IV Մակեդոնացին, ում իշխանությունը սակայն տարածվում էր Մակեդոնական աշխարհակալության մի փոքր հատվածի վրա։


== Ասիայի տիրակալների ցանկ ==
Ալեքսանդր Մակեդոնացի
Փիլիպոս III Արիդեոս
Ալեքսանդր IV Մակեդոնացի


== Ծանոթագրություններ ==
Ալահվերդի Խան (հայ)

Ալլահվերդի Խան (պարսկերեն՝ اللّه وردی خان   , մահացել է 1662 թ.), հայկական ծագմամբ Սեֆյան ռազմական սպա։ Նա Խոսրով Խանի որդի էր։ Ուներ մեկ եղբայր՝ Էմամվերդի Բեգը։


== Աղբյուրներ ==
Էվաննա Լինչ

Էվաննա Պատրիցիյա Լինչ (անգլ.՝ Evanna Patricia Lynch, իռլանդերեն՝ Evanna Pádraigín Ní Loingsigh, օգոստոսի 16, 1991(1991-08-16), Termonfeckin, County Louth, Լենստեր, Իռլանդիա, Իռլանդիա), իռլանդացի դերասանուհի, որը հայտնի է Հարրի Փոթերի մասին պատմող ֆիլմաշարում կերտած Լունա Լավգուդի դերով։


== Կենսագրություն ==


=== Վաղ կյանք ===
Լինչը ծնվել է Տերմոնֆեկինում (Լաուտի կոմսություն, Իռլանդիա), Դոնալա և Մարգարետ Լինչի ընտանիքում։ Նա նաև ունի ավագ քույրեր՝ Մայրիդը և Էմիլին, ինչպես նաև եղբայր՝ Պատրիկը։
Արդեն երեխա տարիքում Էվաննան կարդում էր Հարրի Փոթերի մասին գրքեր և դարձել է վիպաշարի երկրպագուն։ 11 տարեկանից մինչև 13 տարեկանը Լինչը տառապում էր անորեքսիայով, և Ջոան Ռոուլինգը նրան նամակ էր ուղարկել, որպեսզի աջակցի աղջկան։
Մինչև 2004 թվականի հունիսը Էվաննան սովորել է «Cartown National School» տարրական դպրոցում, ապա տեղափոխվել է աղջիկների համար կաթոլիկ «Our Lady’s College» դպրոց, որտեղ նրա հայրը եղել է փոխտնօրեն։ 2008 թվականին Լինչը «Centre for the Talented Youth of Ireland» դպրոցում ուսումնասիրել է սպեկուլյատիվ ֆանտաստիկա և դրամա։ 2010 թվականի սեպտեմբերից Լինչը սովորում է Իռլանդիայի կրթության ինստիտուտում։


=== Կարիերա ===
2006 թվականի փետրվարի 2-ին, տասնչորսամյա Էվաննան մասնակցել է Լոնդոնում անցկացվող «Հարրի Փոթերը և Փյունիկի միաբանությունը» ֆիլմի քասթինգին։ Նա վաղուց էր երազում նկարահանվել Հարրի Փոթերի ֆիլմերից մեկում, և մի անգամ նամակ էր գրել Ջոան Ռոուլինգին, որ նա, մի սովորակ աղջիկ, չի կարող նկարահանվել Հարրի Փոթերի ֆիլմերից մեկում, բայց նա այդ դերի համար տալով հարցազրույց, անցել է 15000 հավակնորդների։ Էվաննան սկսել է նկարահանվել «Փյունիկի միաբանություն» ֆիլմում և փետրվարի վերջին նկարահանվել է Անգլիայում գտնվող «Leavesden Studios» ստուդիայում։
Կինոնկարի պրոդյուսերներին թվում է, որ պրոֆեսիոնալ դերասանուհիները չափազանց հայտնի են և էքսցենտրիկ Լունա Լավգուդի դերի համար չեն, այդ պատճառով կազմակերպում են բաց քննարկումներ։ Ինչպես նշում է ֆիլմաշարի պրոդյուսեր Դեյվիդ Հեյմանը՝ «Մենք ունեինք երեք աղջիկ, որոնք, ինչպես մտածում էինք, կարող էին խաղալ Լունա Լավգուդի դերում, բայց նրանք չէին կարող լինել Լունա Լավգուդ»։


== Ծանոթագրություններ ==


== Արտաքին հղումներ ==
Էվաննա Լինչը Rotten Tomatoes-ում
Եվգենի Շևալովսկի

Եվգենի Իվանի Շևալովսկի (ռուս.՝ Евгений Иванович Шеваловский, մարտի 26, 1949(1949-03-26), Մոսկվա, ԽՍՀՄ), ԽՍՀՄ-ի գեղասահորդ, 1973/74-1975/76 թվականների ԽՍՀՄ առաջնության արծաթե մրցանակակիր, 1975 և 1976 թվականների Եվրոպայի առաջնության, 1976 թվականի աշխարհի առաջնության զուգասահքի մասնակից։ ԽՍՀՄ սպորտի վարպետ։ 1972 թվականին ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանը։
Հանդես է եկել Գորշկովա Նադեժդայի հետ։ Նրանց մարզում էր Ալեքսանդր Գորելիկը և Ստանիսլավ Ժուկը։ Զույգը երկու անգամ հաղթել է «Московские новости» թերթի մրցանակի համար մրցաշարում։


=== Սպորտային ձեռքբերումներ ===


== Ծանոթագրություններ ==


== Արտաքին հղումներ ==
Профиль на сайте В.Соловьёва
Պալեխի մանրանկարչություն

Պալեխի մանրանկարչություն, տեմպերային ներկերով՝ պապիեմաշեից պատրաստված լաքե գեղարվեստական իրերի (տուփիկներ, ծխախոտատուփեր և այլն) վրա։ Ի․Գոլիկով «Երէյյ երաժիշտ» (1926, ժողովրդական արվեստի թանգարան, Մոսկվա) Սկզբնավորվել է 1923 թվականին, տեղական սրբանկարչության հիման վրա։
Սև ֆոնի վրա վառ, լոկալ գույներով Պալեխի մանրանկարչությունը (ժամանակակից, գրական երկերի, հեքիաթների, բիլինաների, երգերի թեմաներով) բնորոշ է նուրբ ու սահուն գծանկարը, կերպարների քնարականությունը, բնանկարի և ճարտարապետական ձևերի դեկորատիվությունը։ 
Պալեխի մանրանկարչության նշանավոր համարվող վարպետներից են՝ Իվան Մարկիչևը, Իվան Վակուրովը, Իվան Բականովը, Նիկոլայ Զինովևը, Պավել Բաժենովը և այլք։
Ումբրիատիկո

Ումբռիատիկո (իտալերեն՝ Umbriatico), կոմունա Իտալիայում, գտնվում է Կալաբրիա մարզի Կրոտոնե գավառում։
Բնակչության խտությունը՝ 13.4 մարդ/կմ²։ Տարածքը՝ 72 կմ²։ Փոստային ինդեքս՝ 88823: Հեռախոսի կոդ՝ 0962:
Կոմունայի հովանավոր սուրբն է Դոնատը Արեցոյից, հիշատակության օրը նշվում է օգոստոսի 7-ին։


== Ծանոթագրություններ ==
Դեպի փարոսը (վեպ)

Դեպի փարոսը (անգլ.՝ To the Lighthouse), 20-րդ դարի անգլիացի արձակագրուհի Վիրջինյա Վուլֆի՝ 1927 թվականին հրատարակած վեպը, որը, «Միսիս Դելոուեյ» երկի հետ մեկտեղ, համարվում է նրա գլուխգործոցը։ Պատումի կենտրոնում 1910 և 1920 թվականներին Ռեմզի ընտանիքի կատարած երկու այցերն են շոտլանդական Սքայ կղզի, որտեղ գտնվում էր նրանց քաղաքամերձ տունը։ Վեպում հեղինակը հետևում ու ընդլայնում է Մարսել Պրուստի ու  Ջեյմս Ջոյսի սկզբնավորած մոդեռնիստական գրելաոճը, ըստ որի՝ դիպաշարը (սյուժեն) մղվում է երկրորդ պլան՝ առաջին պլանում իր տեղը զիջելով փիլիսոփայական ինքնավերլուծությանը, խոհերին, մտահայեցումներին։ Ընդ որում՝ բազմակենտրոն շարադրանքում կիրառվում է «գիտակցության հոսքի» գրական տեխնիկան, տեղ են գտնում մանկության վերհուշեր, հարաբերություններ հասուն տարիքում... Արծարծվում են կորստյան ցավ ու վշտին, սուբյեկտիվությանը, արվեստի բնույթին, ընկալման հիմնախնդիրներին առնչվող թեմաներ։ Գրողի ամուսնու՝ գրահրատարակիչ Լեոնարդ Վուլֆի կարծիքով՝ Վիրջինյան ստեղծել է մի իսկական գլուխգործոց, լրիվ նոր մի հոգեբանական պոեմ։ Դեպի փարոսը վեպը հրատարակվել ու վաճառվել է բավականին մեծ տպաքանակով՝ այդ առումով զգալիորեն գերազանցելով Վուլֆի նախորդ երկերին և հնարավորություն ընձեռելով ավտոմեքենա գնելու։
1998 թվականին Modern Library հրատարակչական ընկերությունը իր կազմած «20-րդ դարի անգլալեզու 100 լավագույն վեպերի ցանկ»-ում «Դեպի փարոսը» վեպին հատկացրել է 15-րդ տեղը։
2005 թվականին TIME ամսագիրը այդ երկը ներառել է 1923 թվականից հետո լույս ընծայված լավագույն անգլիագիր վեպերի հարյուրյակում։
1983 թվականին վեպի հիման վրա ստեղծվել է գեղարվեստական հաջողված կինոնկար։ BBC-ն գրական այդ երկի երկու ռադիոբեմադրություն է հեռարձակել անվանի դերասանների մասնակցությամբ։ Բացի այդ, «Դեպի փարոսը» վեպի թեմաներով գրվել ու բեմադրվել է երկու բալետ։


== Ծանոթագրություններ ==


== Գրականություն ==
Virginia Woolf, To the Lighthouse, (London։ Hogarth, 1927) First edition; 3000 copies initially with a second impression in June.
Virginia Woolf, To the Lighthouse, (New York։ Harcourt Brace, 1927) First US edition; 4000 copies initially with at least five reprints in the same year.
Virginia Woolf, To the Lighthouse (Wordsworth Classics, 1994), with introduction and notes by Nicola Bradbury, 978-1853260919
Davies, Stevie (1989). Virginia Woolf To the Lighthouse. Great Britain։ Penguin Books. ISBN 0-14-077177-8.
Raitt, Suzanne (1990). Virginia Woolf’s To the Lighthouse. New York։ Harvester Wheatsheaf. ISBN 0-7450-0823-2.
Dick, Susan; Virginia Woolf (1983). «Appendix A». To the Lighthouse։ The Original Holograph Draft. Toronto, Londo։ University of Toronto Press.
Woolf, Virginia (1980). Bell, Anne Olivier; McNeillie, Andrew (eds.). The Diary of Virginia Woolf, Volume III։ 1925–1930. London։ Hogarth. ISBN 0-7012-0466-4


== Արտաքին հղումներ ==
Spark Notes study guide
Woolf Online: An Electronic Edition and Commentary of Virginia Woolf's 'Time Passes'.
To the Lighthouse at the British Library
Իոն Կաննա

Իոն Կաննա (Իվան Կաննա, մոլդ.՝ Ion Canna, հունվարի 15 (28), 1902, Goian - հունվարի 27, 1979(1979-01-27), Քիշնև, Մոլդովական ԽՍՀ, ԽՍՀՄ), մոլդովացի գրող, թարգմանիչ։ ԽՍՀՄ և Մոլդովայի ԽՍՀ գրողների միության անդամ, եղել է Մոլդովայի ԽՍՀ գրողների միության նախագահ։ Մոլդովայի խորհրդային գրականության հիմնադիրներից է։


== Կենսագրություն ==
Իոն Կաննան ծնվել է 1902 թվականին Խերսոնի մարզի Գոյանի գյուղում։ Քաղաքացիական պատերազմի տարիներին որպես կամավոր հանդես է եկել Կարմիր բանակի շարքերում։ Ծանր վիրավորվելուց հետո զորացրվել է։ Վերադառնալով հայրենի գյուղ՝ դարձել է ակտիվիստ, ընտրվել է Դոելբանսկի գործադիր կոմիտեի քարտուղար։ Ավելի ուշ կրթություն ստանալով՝ աշխատել է որպես ուսուցիչ։ ԽՄԿԿ անդամ 1941 թվականից։ Մեծ հայրենական պատերազմի տարիներին եղել է Մոսկվայում, աշխատել է համամիութենական ռադիոհեռարձակման կոմիտեում, միաժամանակ եղել է Մոլդովայի ԽՍՀ գրողների միության նախագահը։ Եղել է ԽՍՀՄ և Մոլդովայի ԽՍՀ գրողների միության անդամ։ Ետպատերազմյան տարիներին եղել է «Սկինտեյա լենինիստե» դպրոցական գրական-գեղարվեստական հանդեսի պատասխանատու քարտուղարը, աշխատել է «Մոլոդովա Սոչիալիստե» թերթում։ Եղել է Մոլդովայի գերագույն խորհրդի 2-րդ և 3-րդ գումարման պատգամավոր։


== Ստեղծագործություններ ==
Առաջին ստեղծագործությունները տպագրվել են 1926-1927 թվականներին։

«Պատմվածքների ժողովածու», 1940
«Նախկին ստրուկի պատմությունը», 1941
«Դնեպրի ափին», 1946
«Անտառների դուստրը», 1945
«Ընտիր պատմվածքներ», 1948
«Առավոտը Դնեպրի վրա», 1951
«Մայր», 19471946-1956 թվականներին համագործակցել է մոլդովական կինոյի հետ որպես թարգմանիչ և կրկնօրինակող։ 

«Լենինը Հոկտեմբերյան հեղափոխության ժամանակ»
«Լենինը 1918 թվականին»
«Չապաև»
«Երիտասարդ գվարդիա»


== Պարգևներ, մրցանակներ ==
Լենինի շքանշան
Աշխատանքային կարմիր դրոշի շքանշան


== Ծանոթագրություններ ==


== Աղբյուրներ ==
Koroban, V. Ion Kanna. Kishinev, 1953.
Shpak, I. Skriitorii Moldovei Sovetiche: Indiche biobibliografik. Kishinev, 1969.
Բելավինո (այլ կիրառումներ)

Բելավինո, կարող է վերաբերել՝

Բելավինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բելավինո - գյուղ Ռուսաստանի Նովգորոդի մարզի Բորովիչսկի շրջանի կազմում։
Բելավինո - գյուղ Ռուսաստանի Տվերի մարզի Կալինինսկի շրջանի կազմում։
Գվելեթի (Դուշեթի շրջան)

Գվելեթի (վրաց.՝ გველეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1520 մետր բարձրության վրա։ Շրջկենտրոն Դուշեթից հեռու է 60 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Սմիռնիոպսիս

Սմիռնիոպսիս (լատ.՝ Smyrniopsis), նեխուրազգիների (հովանոցավորներ) ընտանիքի բազմամյա խոտաբույսերի ցեղ։ Հայտնի է 4 տեսակ։


== Հայաստանում ==
Հայաստանում՝ 1 տեսակ՝

Սմիռնիոպսիս հայկական (լատ.՝ Տ. armena)։Հանդիպում է միայն Սուլեմայի լեռնանցքի հարավային լանջին (2200-2300 մ բարձրներում) և Գետիկվանք գյուղի (Վայոց ձորի մարզ) շրջակայքում։ Աճում է չոր, քարքարոտ կամ խճապատ լանջերին, թփուտներում։ Հայաստանին բնաշխարհիկ է, գրանցված է Հայաստանի Կարմիր գրքում։


== Կենսաբանական նկարագիր ==
Արմատը խոշոր է, առանցքային, արմատապտղանման։ Ցողունը մերկ է, ճյուղավորվող, բարձրությունը՝ մինչև 2,5 մ։ Տերևները կրկնակի-եռակի փետրաբաժան են։ Ծաղկաբույլը տարածված հովանոցանման է, ծաղիկները՝ դեղին։
Ծաղկում է հուլիս-օգոստոսին։ Պտուղը սերմիկ է՝ դարչնի յուրահատուկ հոտով։


== Նշանակություն ==
Դեղաբույս է. պարունակում է կումարինի ածանցյալներ, գլիկոզիդներ, աղաղանյութեր, ալկալոիդներ։
Ժողովրդական բժշկության մեջ պատրաստուկներն օգտագործել են հեղձուկի, ստամոքսաղիքային հիվանդությունների, նորագոյացությունների ժամանակ։
Շենգավիթ (այլ կիրառումներ)

Շենգավիթ, կարող է վերաբերել՝

Շենգավիթ, վարչական շրջան Երևանում
Շենգավիթ, Երևանի մետրոպոլիտենի կայարան
Շենգավիթ, հայկական ֆուտբոլային ակումբ Երևանից
Շենգավիթ, բազմապրոֆիլային բժշկական կենտրոն Երևանում
Շենգավիթ, Արարատյան դաշտի և Հայաստանի ցածրադիր հովիտների վաղ բրոնզեդարյան բնակատեղիներ
Շենգավիթ, Երևանի մետրոպոլիտենի էլեկտրադեպո
Նյուել Ուայեթի տուն-թանգարան

Նյուել Ուայեթի տուն-թանգարան (անգլ.՝ N. C. Wyeth House and Studio), 20-րդ դարի ամերիկացի գեղանկարիչ և գրքերի հանրահայտ նկարազարդումների հեղինակ Նյուել Կոնվերս Ուայեթի հուշաթանգարանը ԱՄՆ-ի Փենսիլվանիա նահանգի Չադս Ֆորդ քաղաքի մերձակայքում։ Գտնվում է գեղատեսիլ բնության գրկում, որը ներշնչանքի աղբյուր է հանդիսացել արվեստագետի համար։ Ուայեթը տարածքը գնել և տունը կառուցել է 1911 թվականին իր առաջին խոշոր հոնորարի գումարով, որն ստացել էր Ռոբերտ Լուիս Սթիվենսոնի «Գանձերի կղզին» վեպի նկարազարդման համար։ Շինությունը ծառայել է որպես նկարչի հիմնական բնակավայր և արվեստանոց։ Նրա մահից հետո՝ 1945 թվականից այնտեղ ապրել ու ստեղծագործել են կինը, ապա՝ դուստրը՝ նկարչուհի Քերոլայն Ուայեթը։ Վերջինիս մահից հետո շինություններն ու տարածքը գնել է Բրենդիուայն Ռիվրի թանգարանը, որն էլ այդտեղ կազմակերպում է էքսկուրսիաներ, շրջակա տարածքում էլ՝ հետիոտն արշավներ։ 1997 թվականին տուն-թանգարանին շնորհվել է ԱՄՆ-ի ազգային պատմական հուշարձանի կարգավիճակ։
Բրենդիուայն Ռիվրի թանգարանի տնօրինությունը այստեղ վերակառուցման ու վերանորոգման անհրաժեշտ աշխատանքներ է իրականացրել, և Նյուել Ուայեթի տուն-թանգարանը 2012 թվականին բացել է իր դռները այցելուների առջև։ 
2019 թվականին Նյուել Ուայեթի թոռը՝ համբավավոր նկարիչ Էնդրյու Ուայեթի որդին՝ Ջեյմին էքսկուրսիաների շարք է վարել իր պապի տուն-թանգարան-արվեստանոցում։ Այստեղ պահվում են Նյուել Ուայեթի աշխատանքներ բնօրինակների բավականին հարուստ հավաքածու և նրա անձնական իրերից։ Կան նաև Ուայեթների համբավավոր տոհմի այլ նշանավոր ներկայացուցիչների մասին պատմող ցուցանմուշներ։


== Ծանոթագրություններ ==


== Արտաքին հղումներ ==
The N. C. Wyeth House and Studio (official site). Chadds Ford, Pennsylvania: Brandywine River Museum of Art, retrieved online September 21, 2019.
Woods. Dan. "A Piece of History Discovered in the N.C. Wyeth House and Studio Tour." Andrew Wyeth Prints (non-official website providing information about Wyeth's art and life).
Wyeth, N. C., House and Studio, in National Historic Landmarks Program (archived from the original, June 6, 2011). Washington, D.C.: U.S. National Park Service, retrieved online September 21, 2019.
Տեռա-Ռոսսա

Տեռա-Ռոսսա (իտալերեն՝ terra rossa – կարմիր հող), կարմրագույն կավային երկաթային գոյացումներ, որոնք առաջանում են կարբոնատային ապարների վրա։


== Նկարագրում ==
ժամանակակից չորային արևադարձային և մերձարևադարձային կլիմայի պայմաններում կրաքարերի չլուծվող մնացորդի և քամու բերած փոշու հիպերգենեզի արգասիք է։


== Տարածվածություն ==
Տարածված է Միջերկրական ծովի առափնյա մասերում, Արևելյան Աֆրիկայում և այլ շրջաններում։


== Տես նաև ==
Հիպերգեն պրոցեսներ
Cryptinae

Cryptinae՝ (=Gelinae) Ichneumonidae ընտանիքի ամենամեծ հեծյալների ենթաընտանիքը։


== Բնութագիր ==
Թևավոր, հաճախ անթև կամ կարճաթև հեծյալներ։ ԴԻմացի թևերի երկարությունը հասնում է 2-27 մմ-ի։ Շրջանակը զգալիորեն առանձնացված է։ Հեծյալի էգը պարալիզացնում կամ սպանում է զոհին ձվադիրի միջոցով։ Ձվերը դնում են դրսից, թրթուրները էքտոպարազիտիկ են։


== Դասակարգում ==
395 դաս և ավելի քան 4600 տեսակ, 4 տրիբա։
2017 թվականին Ateleutina ենթատրիբան և Phygadeuontini տրիբան առանձնացվել են առանձին Ateleutinae stat.n. և Phygadeuontinae stat. rev. ենթաընտանիքնում (վերջինը ճանարվել է պոլիֆելիտիկ, մոտ Ichneumoninae, Ateleutinae կամ Cryptini ենթաընտանիքներին)։


=== Claseini Townes տրիբա, 1969 ===
Labiinae-ի մասը ըստ Townes-ի, Gauld (1978) — Նեոտրոպիկա

Clasis Townes, 1966
Ecphysis Townes, 1969


=== Cryptini Kirby տրիբա, 1837 ===
կամ Mesostenini, 15 ենթատրիբա.


=== Hemigastrini Ashmead տրիբա, 1900 ===


=== Phygadeuontini Förster տրիբա, 1869 ===
12 ենթատրբա


== Ծանոթագրություններ ==


== Գրականություն ==
Oehlke J. (1967): Westpaläarktische Ichneumonidae 1, Ephialtinae. Hymenopterorum Catalogus (new edition) 2: 1-49.
Townes, H. T. (1969): Genera of Ichneumonidae, Part 1 (Ephialtinae (Pimplinae) , Tryphoninae, Labiinae, Adelognathinae, Xoridinae, Agriotypinae). Memoirs of the American Entomological Institute 11: 1-300.
Wahl, David (1999): Classification and Systematics of the Ichneumonidae (Hymenoptera). [1]


== Արտաքին հղումներ ==
https://web.archive.org/web/20080610150454/http://bitkikorumamuzesi.netfirms.com/ichneumonidae_anahtar.htm#Pimplinae
Վոսմոե Բերեզնյա (այլ կիրառումներ)

Վոսմոե Բերեզնյա, կարող է վերաբերել՝

Վոսմոե Բերեզնյա - գյուղ, Ուկրաինայի Չեռնիգովի մարզի Բախմաչի շրջանում
Վոսմոե Բերեզնյա - գյուղ, Ուկրաինայի Սումիի մարզի Ախտիրկայի շրջանում
Թոռնիկ (անձնանուն)

Անվան այլ կիրառումների համար տե՛ս՝ Թոռնիկ (այլ կիրառումներ)Թոռնիկ, հայկական արական անուն։ Առաջացել է հայերեն թոռն բառից։ Թոռն անվան փաղաքշական ձևն է։ Այս անվանը համազոր են Բալա, Ձագիկ անձնանունները։


== Գործածություններ ==
Թոռնիկ Բագրատունի, ում որդին 851 թվականին մասնակցել է արաբ զորավար Մուսեի դեմ պատերազմին։
Թոռնիկ Տարոնեցի, որդի Απογάνεμ-ի, եղբայր Վահանի և Սմբատի, ով հոր մահից հետո ժառանգեց Տարոնի երկիրը։
Թոռնիկ, հսկա հասակով հայ։
Թոռնիկ զորավար, ով վրացի կայսեր հրամանով գնաց ապստամբ Վարդ Սիկլառոսի դեմ կռվելու (10-րդ դար)։
Թոռնիկ Ա Արծրունի, որդի Խեդենիկի և Աբդլմսեհի․ տեր Ամիւկի։
Թոռնիկ, պատրիկ։ Ապստամբեց հունաց Մոնոմախոս կայսեր դեմ և ջարդելով հունական բանակները, հասավ մայրաքաղաքի պատերի տակ և պաշարեց Կոստանդնուպոլիսը (1047)։ Հույները խարդախությամբ կուրացնում են նրան։ Հունաց պատմության մեջ հայտնի է Լևոն Թոռնիկ անվամբ։
Թոռնիկ Ա Մամիկոնյան, որդի Մուշեղի, Սասունի հունադավան հայ իշխան։
Թոռնիկ Բ, իշխան Արծրունյաց, որդի Աբդլմսեհի, թոռն Թոռնիկ Ա-ի, հայր Թադեոս մեծ իշխանի և եղբայր Դավիթ, Ստեփանոս և Գրիգոր կրոնավորների (10-րդ դար)։
Թոռնիկ Բ, որդի Չորտուանելի Գ, որդւոյ Վիգեն իշխանի Սասնոյ, ի կնոջեն Վանենի, եղբայր Վասիլի և Շահնշահի, իշխան Սասնոյ։
Թոռնիկ Գ, որդի Թադեոս մեծ իշխանի և պապ Դավիթ Ա կաթողիկոսի Աղթամարայ (12-րդ դար)։


== Ծանոթագրություններ ==
Անդրեևկա (գյուղ, Մալովիսկայի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Անդրեևկա գյուղում բնակվում էր 54 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուրայի ժամանակաշրջան

Յուրայի ժամանակաշրջան (համակարգ, փուլ), մեզոզոյան խմբի երկրորդ համակարգը, որը համապատասխանում է Երկրի պատմության մեզոզոյան դարաշրջանի երկրորդ ժամանակաշրջանին։ Հաջորդում է տրիասի ժամանակաշրջանին և նախորդում կավճի ժամանակաշրջանին։ Ռադիոլոգիական մեթոդով Յուրայի ժամանակաշրջանի սկիզբը որոշվում է 190–195 մլն տարի, վերջը՝ 135–137 մլն տարի մ․ թ․ ա․, տևողությունը՝ 55–58 մլն տարի։ Յուրայի ժամանակաշրջանը անջատել է ֆրանսիացի երկրաբան Ա․ Բրոնյարը՝ 1829 թվականին։


== Անվանում ==
Անվանումը ծագում է Ֆրանսիայի և Շվեյցարիայի Յուրայի (Jura) լեռներից։


== Ապարներ և տեկտոնական շարժումներ ==
Յուրայի հասակի ապարները տարածված են բոլոր մայրցամաքներում։ Ըստ կազմի և ձևավորման պայմանների դրանք խիստ բազմազան են (ծովային և կոնտինենտալ ավազակավային հաստվածքներ, կարբոնատային ապարներ և աղաբեր նստվածքներ, հրաբխային ապարներ)։ Յուրայի հասակի ապարների հետ են առնչված երկաթի (Արևմտյան Եվրոպա), ֆոսֆորիտների, գիպսի, աղերի և այլ օգտակար հանածոների հանքավայրեր։ Հայաստանում Յուրայի ժամանակաշրջանի ապարները (էֆուզիվներ, տուֆաբրեկչիաներ, ավազաքարեր) հայտնի են հանրապետության հյուսիսային և հյուսիս–արևմտյան մասերում, Զանգեզուրում։ Դրանց հետ են կապված պղնձի և բազում մետաղային մի շարք հանքավայրեր (Ալավերդի, Շամլուղ, Ախթալա, Կապան)։ Տեկտոնական շարժումները առավել ինտենսիվ դրսևորվել են Խաղաղօվկիանոսյան գեոսինկլինալային գոտում, որտեղ կազմավորվել են մինչև այժմ պահպանված ծալքավոր լեռնային համակարգեր։ Յուրայի ժամանակաշրջանում տեղի է ունենում Ատլանտյան և Հնդկական օվկիանոսների իջվածքների առաջացումը, որը հետևանք է, հավանաբար, մայրցամաքների շարժման, հատկապես Գոնդվանայի տրոհման։ Տրոհման զոնաների հետ կապված են հրաբխականության ակտիվ դրսևորումներ (Արևելյան Աֆրիկա, Հարավային Ամերիկա)։


== Կլիմա ==
Կլիման, որ համեմատաբար չոր էր յուրայի սկզբում, միջին յուրայում դառնում է խոնավ։ Ուշ յուրայում պարզորոշ արտահայտվում է կլիմայական զոնայնությունը։


== Բուսականություն և կենդանիներ ==
Յուրայի ժամանակաշրջանի բուսականությունը աչքի է ընկնում ձարխոտերի և բազմազան մերկասերմերի գերակշռությամբ։ Կենդանական աշխարհում անողնաշարավորների բնորոշ ներկայացուցիչներն էին ամոնիտները և բելեմնիտները։ Լայնորեն տարածված էին զանազան երկփեղկանիներ։ Ողնաշարավորները հիմնականում ներկայացված էին խոշոր չափերի հասնող ցամաքային և լողացող մողեսներով։ Երևան են գալիս ծովային կոկորդիլոսներն ու կրիաները, առաջին ատամնավոր թռչունները։


== Նստվածքներ ==
Նախկին ԽՍՀՄ տարածքում յուրայի նստվածքները մեծ տարածում ունեին Արևելաեվրոպական պլատֆորմի, Արևմտասիբիրական դաշտավայրի սահմաններում, հարավային ծալքավոր զոնաներում (Կարպատներ, Ղրիմ, Կովկաս, Պամիր, Անդրբայկալ)։ Յուրայի ժամանակաշրջանի նստվածքները պարունակում են ածխի համաշխարհային պաշարների 14% –ը և նավթի մոտ 15%-ը։ Նախկին ԽՍՀՄ տարածքում ածխի խոշոր հանքավայրեր կային Արևելյան Սիբիրում, Անդրբայկալում, Հարավային Կովկասում, արտասահմանում՝ Բալկանյան թերակղզում, Իրանում, Մոնղոլիայում, ՉԺՀ–ում։ Նավթի և գազի հանքավայրեր հայտնի են Մանգիշլակում, Կովկասում, Արևմտյան Սիբիրում, Հյուսիսային Ամերիկայում, Մերձավոր և Միջին Արևելքում։
Պլյուսայի շրջան

Պլյուսայի շրջան (ռուս.՝ Плюсский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Պլյուսա։


== Աշխարհագրություն ==
Շրջանի տարածքի մակերեսը կազմում է 2767,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9178 մարդ։ Բնակչության խտությունը կազմում էր 3,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ակփունար (գետակ)

Անվան այլ կիրառումների համար տե՛ս՝ Ակփունար (այլ կիրառումներ)Ակփունար, գետակ Արաքսի ավազանում։ Հոսում է Սարիղամիշի շրջանով։ Ակփունարի ափին է գտնվում Աղբունար գյուղը։


== Ծանոթագրություններ ==
Կաղապար (լեզվաբանություն)

Կաղապար,  գործառվում է կառուցվածքային լեզվաբանության մեջ նրա առանձին դրսևորումները (հնչյունաբանական, քերականական, բառապաշարային համակարգերը) ուսումնասիրելիս՝ լեզվաբանական հասկացությունների և դրանց միջև
եղած կարգերի ճշգրտման համար, որն օգնում է լեզվական իրակությունների պարզեցմանը (կաղապար են անվանում նաև այդ կառուցվածքները )։ 
Ըստ գործառության ոլորտի կաղապարները լինում են՝ 

հնչյունաբանական
ձևաբանական
իմաստաբանական։Կաղապարի կառուցման համար օգտագործվում են մաթեմատիկական լեզվաբանության, միջոցներն ու մեթոդները։
Յուրաքանչյուր կաղապար արձանագրում է՝

այն օբյեկտները, որոնք համապատասխանում են դիտարկման անմիջական տվյալներին (հնչյուններ, բառերի բազմություն)
այն օբյեկտները, որոնք կառուցել են հետազոտողները նկարագրության համար («կառույցներ»)՝ նախօրոք ընտրված խիստ սահմանափակ քերականական կարգեր, նշաններ, իմաստային տարրական կառույցներ և այլն։Եթե ուսումնասիրման ժամանակ տրվող նյութը («մուտքը») հնչյուն է, բառ, նախադասություն, իսկ արդյունքը («ելքը»)՝ քերականական կարգ և իմաստային կառուցվածք, կաղապարը կոչվում է վերլուծական, իսկ եթե տրվող նյութը քերականական կարգ, իմաստային տարրական կառուցվածք Է, իսկ «ելքը»՝ ձևական կազմություն, կաղապարը կոչվում է համադրական։ Քանի որ յուրաքանչյուր կաղապար նկարագրում է ոչ ամբողջ լեզուն, այլ նրա որոշ բնագավառ կամ նույնիսկ որևէ քերականական կարգ, ապա լեզվի ճշգրիտ նկարագրման համար միաժամանակ օգտագործվում են տարբեր
կաղապարներ։
Էդգար Էլբակյան Կրտսեր

Էդգար Էլբակյան Կրտսեր (հունիսի 30, 1982(1982-06-30), Երևան, Հայկական ԽՍՀ, ԽՍՀՄ - օգոստոսի 13, 2000(2000-08-13), Հրազդան, Կոտայքի մարզ, Հայաստան), հայ դերասան, թատերական ռեժիսոր։


== Կենսագրություն ==
Ավարտել է Եղիշե Չարենցի անվան անգլիական թեքումով միջնակարգ և Սայաթ-Նովայի անվան յոթնամյա երաժշտական դպրոցները։ 
1999 թ. ընդունվել է Երևանի թատրոնի և կինոյի պետական ինստիտուտի ռեժիսորական բաժինը։ Խաղացել է մի շարք ներկայացումներում և կինոֆիլմերում. Գաբրիել Սունդուկյանի անվան ակադեմիական թատրոնում՝ Էդգար - Ա.Աղասարյանի «Փրկեք մեր հոգիները» պիեսում, Էդգար Էլբակյանի անվան դրամայի և կոմեդիայի թատրոնում՝ Միխո - Գ. Սունդուկյանի «Քանդած օջախում», Հակոբ Պարոնյանի անվան պետական երաժշտական կոմեդիայի թատրոնում՝ պատանի Արամ - Ա.Էլբակյանիի «Ամենափրկիչ ջրհեղեղում», Արտուշ - Զ.Խալափյանի «Որտե՞ղ էիր մարդ Աստծո» կինոֆիլմում, Համազգային թատրոնում՝ Օվին - Վ.Սարոյանի «Մի գավաթ բարություն» պիեսում։ Տարբեր թատրոններում իրականացրել է մի շարք բեմադրություններ։ Գաբրիել Սունդուկյանի անվան թատրոնում բեմադրված Օ՝ Նիլլի «Սերը ծփիների տակ» ներկայացման երաժշտության հեղինակն է։ Երևանի թատրոնի և կինոյի պետական ինստիտուտում անցկացված մրցույթում արժանացել է պատվո դիպլոմի։ Հետմահու նրան շնորհվել է նույն ինստիտուտի «Ոսկե դիմակ» մրցանակը։ Էդգար Էլբակյան Կրտսերը շուրջ հարյուր բանաստեղծությունների, թատերգությունների, պոեմների, պատմվածքների ու երգերի հեղինակ է։ 2002 թվականին լույս տեսան Էդգար Էլբակյան Կրտսերի «Գծից այն կողմ» ստեղծագործությունների ժողովածուն։


== Ընտանիք ==
Հայրը՝ Արմեն Էլբակյան
Մայրը՝ Աննա Էլբակյան
Քույրը՝ Լիլի Էլբակյան։


== Ֆիլմեր ==
1992 - Որտե՞ղ էիր, մարդ աստծո - Արտուշ
2011 - Մոխրաման - ֆիլմի երաժշտություն


== Գրականություն ==
«Գծից այն կողմ», Էդգար Էլբակյան Կրտսեր, «Զանգակ-97», 2002, 280 էջ
(7897) Բոհուսկա

(7897) Բոհուսկա (անգլ.՝ Bohuska), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 12-ին Լենկա Սարունովայի կողմից Օնդրեյովում։
Միջին հեռավորությունը Արեգակից կազմում է 3,07382 ա. մ., առավելագույնը մոտենում է 2,4588 ա. մ. հեռավորության վրա և հեռանում 3,6888 ա. մ.։ Արեգակի շուրջ մեկ ամբողջական պտույտ է կատարում 1968,41 երկրային օրվա ընթացքում, իր ուղեծրով շարժվելով միջինում 0,182889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7897) Բոհուսկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էչիկա Սուարելլա

Էչիկա Սուարելլա (ֆր.՝ Eccica-Suarella), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A104։


== Բնակչություն ==
Համայնքի բնակչությունը 2008 թվականին կազմում էր 918 մարդ։


== Տնտեսություն ==
2007 թվականի տվյալներով 575 աշխատունակ տարիքի մարդկանցից (15-64 տարեկան) 404-ը տնտեսապես ակտիվ էին, 171-ը անգործունակ (ակտիվության ցուցանիշը 70,3 %, 1999 թվականին եղել է՝ 63,5 %)։ 404 աշխատունակ բնակիչներից 379-ը աշխատում էին (211 տղամարդ և 168 կին), անաշխատանք էին 25-ը (10 տղամարդ և 15 կին)։ 171 անգործունակ մարդկանցից 58-ը աշակերտներ կամ ուսանողներ են, 40-ը թոշակառու, 73-ը անաշխատունակ էին այլ պատճառներով։
2008 թվականին կոմունայում հաշվվել են 341 հարկատու տնտեսություններ, որտեղ ապրել է 918 մարդ։ Միջին եկամուտը մեկ մարդու հաշվով կազմել է 19 517 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էչիկա Սուարելլա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-22 
«Էչիկա Սուարելլա» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-05
Գուսինո (այլ կիրառումներ)

Գուսինո, կարող է վերաբերել՝

Գուսինո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Գուսինո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Գուսինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ահաբեկչություն Գազիանթեփում (օգոստոս, 2016)

Ահաբեչկություն Գազիանթեփում 2016 թնականի օգոստիսի (թուրքերեն՝ Ağustos 2016 Gaziantep saldırısı), ահաբեկչական գործողություն Թուրքիայի Գազիանթեփ քաղաքում, որը տեղի է ունեցել 2016 թվականի օգոստոսի 20-ին հարսանեկան արարողության ժամանակ։ Մահապարտ ահաբեկիչը ներխուժել է հարսանեկան արարողության երեկույթ և պայթեցրել ռումբը, ինչի արդյունքում զոհվել է 30, վիրավորվել՝ 94 մարդ։ Զոհերի և վիրավորների մեծ մասը եղել են քրդեր։ Քրդամետ Ազգերի դեմոկրատակական կուսակցությունն արդեն իսկ հայտարարել է, որ սա ահաբեկչական գործողություն է ուղղված է ոչ միայն Թուրքիայի, այլև քուրդ ժողովրդի դեմ։ Մինչ այդ, Արդարություն և զարգացում կուսակցությունը արդեն իսկ մեղադրել էր ԻԼԻՊ-ին և Քրդական բանվորական կուսակցությանն ահաբեկչական գործողությունն իրականացնելու մեջ։ Դեռևս ոչ մի խմբավորում իր վրա չի վերցրել ահաբեկչության պատասխանատվությունը, սակայն հիմնական կասկածյալը համարվում է Իրաքի և Լևանտի իսլամական պետությունը։ Թուրքական ոստիկանությունը պարզել է արդեն, որ մահապարտ ահաբեկիչը կին է եղել, ով Թուրքիա է ներթափանցել Սիրիայի տարածքից։ Euronews-ի փոխանցմամբ էլ հարսանիքի մասնակիցների մեծ մասը եղել են Ազգերի դեմոկրատական կուսակցության անդամներ։ Թուրքիայի նախագահ Ռեջեփ Թայիփ Էրդողանը ուշ երեկոյան հրավիրված ազգային անվտանգության խորհրդի նիստում հայտարարել է, որ որոշ տարրեր ցանկանում են Թուրքիայի քաղաքացիներին դեմ առ դեմ հանել, ինչը սակայն նրանց չի հաջողվի։ Նա դատապարտել է Գազիանթեփում տեղի ունեցած ահաբեկչական գործողությունը և ցավակցություն հայտնել զոհվածների ընտանիքներին։ Թուրքիայի վարչապետ Բինալի Յըլդըրըմը իր հատուկ բանագնաց Մեհմետ Շիմշեքին ուղարկել է դեպքի վայր։ Շիմշեքը ահաբեկչությունից հետո տեղի ունեցած մամլո ասուլիսի ժամանակ հայտարարել է, որ ահաբեկչության հիմնական նպատակը Թուրքիայի խաղաղությունն ու կայունությունը խաթարելն է։ Թուրքական պետական Anadolu գործակալությունը հայտարարություն է տարածել, որի համաձայն զոհերի թիվը հասել է հիսունի։ Հետաքրքրական է այն հանգամանքը, որ մինչ ահաբեկչական գործողությունը Թուրքիայի նախագահ Ռեջեփ Թայիփ Էրդողանը և վարչապետ Բինալի Յըլդըրըմը հայտարարել էին, որ Բաշշար ալ-Ասադ կարող է տեղ ունենալ նոր կառավարությունում։


== Ծանոթագրություններ ==